Mugarik Gabeko Kazetariak

Mugarik Gabeko Kazetariak (Reporters Sans Frontières frantsesez) edo RSF nazioarteko Gobernuz Kanpoko Erakundea da, 1985ean eta Parisen sortutakoa. Kazetaritza arloan lan egiten dute, adierazpen askatasuna sustatuz. Tortura eta giza eskubideen beste urraketa batzuen aurka ere azaldu izan dira. Hainbat kanpaina egin eta sari jaso izan dituzte egindako ekintzengatik.

Mundu osoan lan egiten dute, eta urteroko txostenak plazaratzen dituzte gertatutako erasoak salatuz. Estatu salatuenen zerrendan, 2008ko txostenean Frantzia 35. postuan eta Espainia 36.ean ageri dira. Euskal Herriari dagokionez, esaterako, Euskaldunon Egunkaria itxi zutenean jendaurrean sostengua adierazi zioten, eta itxiera salatu zuten.

 Kanpo estekak 

 RSFren webgunea

Kategoria:Nazioarteko erakundeak
Kategoria:Gobernuz kanpoko erakundeak
Kategoria:Kazetariak
Kategoria:Giza eskubideak
Kategoria:Sakharov sariaren irabazleak
Kategoria:Interneteko aktibismoa
Kategoria:Nazioarteko giza-eskubideen erakundeak